**Ministru kabineta noteikumu projekta “Finanšu nodrošinājuma apmēra aprēķināšanas kārtība atkritumu apsaimniekošanas darbībām”** **sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atkritumu apsaimniekošanas likuma (turpmāk – AAL) 12. panta otrās daļas 7. un 8. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 1. janvārī ir stājušies spēkā AAL grozījumi, kas paredz, ka atkritumu apsaimniekotājs atļaujas saņemšanai AAL 12. panta pirmās daļas 2., 5. un 6. punktā minētajām darbībām, kā arī pārstrādei un reģenerācijai iesniedz Valsts vides dienestam finanšu nodrošinājumu. Finanšu nodrošinājums ir kredītiestādes izsniegta pirmā pieprasījuma garantijas vēstule vai apdrošinātāja izsniegta apdrošināšanas polise, kurā ietverta apdrošinātāja neatsaucama apņemšanās izmaksāt apdrošināšanas atlīdzību pēc Valsts vides dienesta (turpmāk – VVD) pirmā pieprasījuma, kā arī šā pieprasījuma neapstrīdamība. Noteikumu projekts “Finanšu nodrošinājuma apmēra aprēķināšanas kārtība atkritumu apsaimniekošanas darbībām” (turpmāk – Noteikumu projekts) izstrādāts ar mērķi sakārtot atkritumu apsaimniekošanas sistēmu valstī, likvidējot tā saucamo pelēko sektoru – negodprātīgos uzņēmumus, kas nepilda uzņemtās saistības un neveic atkritumu apsaimniekošanu saskaņā ar Latvijas Republikas spēkā esošajiem normatīvajiem aktiem. Ar izstrādāto Noteikumu projektu tiks nodrošināta iespēja risināt gadījumus, kas minēti Atkritumu apsaimniekošanas likuma 12. panta 1.4daļā. Finanšu nodrošinājuma pieprasījuma gadījumā VVD izdod administratīvo aktu par attiecīgo pārkāpumu, informējot par to arī finanšu nodrošinājuma izsniedzēju. Ja noteiktajā termiņā apsaimniekotājs nav izpildījis savas saistības, tad VVD ir tiesīgs vērsties pie finanšu nodrošinājuma izsniedzēja, jo saskaņā ar AAL finanšu nodrošinājums ir kredītiestādes izsniegta pirmā pieprasījuma garantijas vēstule vai apdrošinātāja izsniegta apdrošināšanas polise, kurā ietverta apdrošinātāja neatsaucama apņemšanās izmaksāt apdrošināšanas atlīdzību pēc Valsts vides dienesta pirmā pieprasījuma, kā arī šā pieprasījuma neapstrīdamība. Tālākās attiecības starp apsaimniekotāju un finanšu nodrošinājuma izsniedzēju ir risināmas civilprocesa kārtībā.VVD būs iespēja pieprasīt finanšu nodrošinājuma izmaksu īsākā laika periodā gadījumos, kad ir nepieciešams veikt neatliekamās darbības, līdzīgi kā 2017. gadā Jūrmalas ugunsgrēka gadījumā. Šādā situācijā VVD ir jāpamato savs lēmums ar Vides aizsardzības likuma 25. panta ceturto daļu. Finanšu nodrošinājumu ir iespējams saņemt uz laika periodu no viena līdz trīs gadiem, pēc apsaimniekotāja izvēles. Rēķinot nodrošinājumu uz trīs gadiem ir jāņem vērā atšķirīgās summas, kas noteiktas līdz 2020.gadam noteiktumu projekta 9. punktā.  |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM) |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atkritumu apsaimniekotāji, kas veic atkritumu pārvadāšanu, uzglabāšanu, slēgtas vai rekultivētas atkritumu izgāztuves atrakšanu un atkritumu pāršķirošanu, pārstrādi vai reģenerāciju, kredītiestādes, apdrošinātāji, VVD. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pilnveidos atkritumu apsaimniekošanas sistēmu, nosakot kārtību AAL ietverto prasību īstenošanai, kā arī ļaus kontrolēt nelikumīgas darbības un nepieciešamības gadījumā segt izdevumus, kas saistās ar apsaimniekotāju radīto potenciālo vides piesārņojumu valstij.VARAM, konsultējoties ar atkritumu apsaimniekošanas nozares pārstāvjiem, ir izstrādājusi finanšu nodrošinājuma apmēra sadalījumu, izejot no atļauju veidiem, kas būtu vērtējams kā samērīgs uzņēmumiem un tajā pat laikā, kā pierāda Igaunijas un Lietuvas pieredze, samazinātu pelēkā sektora ietekmi tirgū.Latvijas atkritumu saimniecības uzņēmumu asociācijas ieskatā maksimālais finanšu nodrošinājuma apmēra slieksnis būtu nosakāms, ievērojot Projektā noteiktos minimālos finanšu nodrošinājuma apmērus, paredzot, ka finanšu nodrošinājuma garantijas summas vai apdrošināšanas prēmijas apmērs nevar būt lielāks par divkāršu minimālā finanšu nodrošinājuma apmēru attiecīgajā gadā, proti, 2018.gadā – 70 000 euro; 2019. gadā – 86 000 euro; sākot ar 2020.gadu – 100 000 euro.Noteikumu projektam būs pozitīva ietekme uz vidi, tas nodrošinās atbildīgāku atkritumu apsaimniekošanu, ļaus ierobežot šaubīgu uzņēmumu ienākšanu tirgū.Administratīvo izmaksu novērtējumā iekļauts aprēķins par finanšu nodrošinājuma sagatavošanu, kas ir jāveic saņemot atkritumu apsaimniekošanas atļauju.C = (f x l) x (n x b), kur**C** – iesniegto finanšu nodrošinājumu uzskaites un apkopošanas izmaksas jeb administratīvās izmaksas;**f** – finanšu līdzekļu apjoms, kas nepieciešams, lai nodrošinātu noteikumu projektā paredzēto finanšu nodrošinājuma sagatavošanu (stundas samaksas likme) – privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļa vietnes [www.csb.gov.lv](http://www.csb.gov.lv) datiem 2016. gadā tā bija 855,00 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = **5,34 *euro*/stundā**;**l** – laika patēriņš, kas nepieciešams, lai veiktu finanšu nodrošinājuma sagatavošanu – **80 stundas**;**n** – atkritumu apsaimniekotāju skaits, uz ko attiecas projektā paredzētās prasības – **140 atkritumu apsaimniekotāji (ieskaitot pārstrādes un reģenerācijas iekārtu operatorus)**;**b** – biežums finanšu nodrošinājuma sagatavošanai - **reizi 3 gados**.Aprēķins: (5,34 x 80) x (140 x 0,3) = 42,72 x 276 = 17 942,4 *euro/gadā* |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Pēc VARAM novērtējuma atbilstības izmaksas par finanšu nodrošinājuma uzturēšanu gādā sastādīs aptuveni 5 000 *euro* gadā. Šīs izmaksas ir atkarīgas no finanšu nodrošinājuma veida (bankas garantija vai apdrošināšana) un starp apsaimniekotāju un apdrošinātāju vai banku noslēgtā līguma nosacījumiem. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar Noteikumu projektu ir nepieciešams veikt grozījumus AAL 12. panta 1.5 daļā un otrās daļas 7. un 8. punktā, precizējot deleģējumu Ministru kabinetam. |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) 2018. gada 6. februārī, sniedzot ieinteresētajām personām iespēju izteikt viedokli un iesniegt priekšlikumus. 2018.gada 13.februārī VARAM rīkoja sanāksmi ar ieinteresētajām pusēm (Latvijas apdrošinātāju asociācija, Latvijas komercbanku asociācija, atkritumu apsaimniekošanas uzņēmumu pārstāvji), lai apspriestu noteikumu projektu un pēc iespējas iestrādāja visus priekšlikumus, kas izskanēja sanāksmes laikā. |
| 3. | Sabiedrības līdzdalības rezultāti | Sabiedrības līdzdalības ietvaros nekādi priekšlikumi/ iebildumi par noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Cudečka-Puriņa 67026461

natalija.cudecka-purina@varam.gov.lv